C 167/56
FI
Euroopan unionin virallinen lehti
11.5.2023
Torstai 24. marraskuuta 2022
5. on syvästi huolissaan naisten ja tyttöjen aseellisissa konflikteissa kokemista kaikenlaisista uhkista ja ihmisoikeus­ loukkauksista ja -rikkomuksista ja toteaa, että naiset ja tytöt ovat erityisen alttiita riskeille, koska he ovat usein erityisesti kohteena ja ovat suuremmassa vaarassa joutua väkivallan uhreiksi konflikteissa ja konfliktien jälkeisissä tilanteissa, mikä estää heidän osallistumisensa rauhanprosessiin; kehottaa kansainvälistä yhteisöä vauhdittamaan toimiaan seksuaalisen ja sukupuolistuneen väkivallan kitkemiseksi Kongon demokraattisen tasavallan itäosien aseellisissa konflikteissa, uhrien suojelemiseksi, syyllisten rankaisematta jättämisen lopettamiseksi sekä oikeussuojan, korvausten ja hyvitysten saatavuuden takaamiseksi uhreille; 6. kehottaa kansainvälistä yhteisöä ryhtymään konkreettisiin toimiin jatkuvan väkivallan lopettamiseksi erityisesti kannustamalla vuoropuhelun ja väkivallattomien ratkaisujen puolesta toimimiseen ja tukemalla Angolan presidentin João Lourençon käynnistämää alueellista välitysprosessia eli Luandan prosessia; korostaa, että kaikkien Itä-Afrikan yhteisön (EAC), eteläisen Afrikan kehitysyhteisön (SADC) ja Suurten järvien alueen kansainvälisen konferenssin (ICGLR) kaikkien sopimuspuolina olevien valtioiden on noudatettava Itä-Afrikan valtionjohtajien kokouksessa ja Luandan välitysprosessissa sovittuja periaatteita; korostaa painokkaasti rajatylittävän yhteistyön tarvetta Afrikan suurten järvien alueella; 7. kehottaa perustamaan osana laajempaa turvallisuusalan uudistusta virallisen taustaselvitysmekanismin, jotta voidaan tutkia erotettaviksi esitettäviä henkilöitä ja varmistaa, että turvallisuusjoukot toimivat ihmisoikeuksia koskevan kansainvälisen oikeuden ja humanitaarista oikeutta koskevien normien mukaisesti; 8.
kehottaa komissiota ja EU:n jäsenvaltioita varmistamaan, että tulevassa Afrikan Suurten järvien aluetta koskevassa EU:n strategiassa otetaan asianmukaisesti huomioon lukuisat ja vakavat ihmisoikeus- ja humanitaariset haasteet sekä maaettä aluetasolla, erityisesti Kongon demokraattisessa tasavallassa; 9. kehottaa Kongon demokraattisen tasavallan naapurimaita tehostamaan toimiaan näiden maiden kautta tapahtuvan konfliktimineraalien salakuljetuksen ja konfliktia ruokkivan luonnonvarojen laittoman kaupan torjumiseksi; korostaa, että on tärkeää toteuttaa lisätoimia luonnonvarojen, kuten kullan ja luonnonvaraisista eläimistä saatavien tuotteiden, laittomaan kauppaan osallistuvien aseistettujen ryhmien rahoituksen katkaisemiseksi; kehottaa komissiota arvioimaan asetuksen (EU) 2017/821 vaikutuksia ja tehokkuutta tarkastellessaan tämän asetuksen toimivuutta ja vaikuttavuutta; 10.
kehottaa puhemiestä välittämään tämän päätöslauselman neuvostolle, komissiolle, komission varapuheenjohtajalle / unionin ulkoasioiden ja turvallisuuspolitiikan korkealle edustajalle, Euroopan ulkosuhdehallinnolle, Afrikan unionille, AKT-EU-ministerineuvostolle, AKT:n ja EU:n yhteiselle parlamentaariselle edustajakokoukselle, Yhdistyneiden kansakuntien pääsihteerille sekä Kongon demokraattisen tasavallan ja muiden Itä-Afrikan yhteisön maiden hallituksille ja parlamenteille.